Kulunka Teatro torna a l’Auditori amb el seu segon espectacle, ‘Solitudes’ | Revista de Ripollet
Kulunka Teatro torna a l’Auditori amb el seu segon espectacle, ‘Solitudes’
Posted on 8 novembre 2018 by Anna Puertas in Cultura, Portada // 0 Comments
L’Associació d’Espectadors del Teatre del Mercat Vell repeteix aquest divendres 9 de novembre amb la companyia Kulunka Teatro després del seu aclamat espectacle “André y Dorine” l’any 2015. Ara torna amb “Solitudes”, una història que enguany s’ha fet amb dos guardons als Premios Max (al millor espectacle de teatre i a la millor composició musical). Igual que “André y Dorine”, “Solitudes” és una obra de teatre de màscares en la qual no s’articula paraula, dirigida per Iñaki Rikarte. A través de la història d’un avi que queda vidu sobtadament, “Solitudes” reflexiona sobre les relacions humanes, la necessitat d’afecte, la incomunicació i els prejudicis.
L’obra es representarà a les 21h al Teatre Auditori del Mercat Vell i les entrades per a l’espectacle tindran un preu de 16 euros.
S’estrena l’Espai Escenari amb un diàleg entre Montserrat Roig i Maria Aurèlia Capmany
Amb la celebració dels 25 anys de l’Associació d’Espectadors, l’entitat ha posat en marxa l’Espai Escenari amb propostes escèniques de petit format fora de la programació trimestral. El primer espectacle d’aquest cicle es representarà el proper dijous 15 de novembre a les 21h. “Ens havíem barallat tant!” és una peça que recrea una conversa entre les escriptores Montserrat Roig i Maria Aurèlia Capmany posant en valor el seu llegat literari i les lluites per la dona, la llengua i el país. Les entrades tindran un preu de 5 euros per als associats (gratuït per als socis “total”) i 7 per al públic general.
L’Associació d’Espectadors presenta un primer trimestre de teatre, música i màgia
‘Stockmann’ tanca el programa del segon trimestre de l’Associació d’Espectadors
Una paròdia dels tres ‘Tenors’ i sessió d’òpera amb el ‘Liceu a la Fresca’
Arriba aquest divendres al Teatre Auditori el thriller de detectius ‘Sota la catifa’
El clàssic de Shakespeare ‘Othelo’ arriba al Teatre Auditori amb una versió còmica